CELEX: 32011R0311
Language: hr
Date: 2011-03-31 00:00:00
Title: Provedbena Uredba Komisije (EU) br. 311/2011 od 31. ožujka 2011. o zamjeni Priloga I. Uredbi Vijeća (EZ) br. 673/2005 o uvođenju dodatnih carina na uvoz određenih proizvoda podrijetlom iz Sjedinjenih Američkih Država

02/Sv. 016
            
            
               HR
            
            
               Službeni list Europske unije
            
            
               281
            
         32011R0311
   
               L 086/51
            
            
               SLUŽBENI LIST EUROPSKE UNIJE
            
            
               31.03.2011.
            
         
      PROVEDBENA UREDBA KOMISIJE (EU) br. 311/2011
   od 31. ožujka 2011.
   o zamjeni Priloga I. Uredbi Vijeća (EZ) br. 673/2005 o uvođenju dodatnih carina na uvoz određenih proizvoda podrijetlom iz Sjedinjenih Američkih Država
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 673/2005 od 25. travnja 2005. o uvođenju dodatnih carina na uvoz određenih proizvoda podrijetlom iz Sjedinjenih Američkih Država (1), a posebno njezin članak 3.,
   budući da:
   
               (1)
            
            
               Kao rezultat neuspjeha Sjedinjenih Američkih Država da postignu sukladnost Zakona o kontinuiranom dampingu i prijeboju subvencije (CDSOA) sa svojim obvezama prema sporazumima sa Svjetskom trgovinskom organizacijom (WTO), Uredbom (EZ) br. 673/2005 nametnuta je dodatna ad valorem carina u visini od 15 % na uvoz određenih proizvoda podrijetlom iz Sjedinjenih Američkih Država, s učinkom od 1. svibnja 2005. U skladu s odobrenjem WTO-a da suspendira primjenu koncesija Sjedinjenim Američkim Državama, Komisija godišnje prilagođava razinu suspenzije na razinu poništavanja ili uvećanog rizika koji je CDSOA tada prouzročio Zajednici.
            
         
               (2)
            
            
               Isplate CDSOA-a za posljednju godinu za koju su dostupni podaci odnose se na raspodjelu antidampinških i kompenzacijskih carina prikupljenih tijekom fiskalne godine 2010. (od 1. listopada 2009. do 30. rujna 2010.). Na temelju podataka koje je objavila Služba za carinu i zaštitu granica Sjedinjenih Američkih Država, razina poništavanja ili uvećanog rizika koji je CDSOA prouzročio Zajednici procjenjuje se na 9,96 milijuna USD.
            
         
               (3)
            
            
               Kako se snizila razina poništavanja ili uvećanog rizika, a slijedom toga i suspenzije, 19 proizvoda iz Priloga II. koji su dodani 2010. na popis u Prilogu I. Uredbi (EZ) br. 673/2005 treba ukloniti, i to najprije s popisa u Prilogu I. navedenoj Uredbi. Jedanaest proizvoda iz Priloga I. Uredbi (EZ) br. 673/2005 treba potom izbrisati iz Priloga I. navedenoj Uredbi redoslijedom kojim se nalaze na popisu.
            
         
               (4)
            
            
               Učinak ad valorem dodatnih carina u visini od 15 % na uvoz iz Sjedinjenih Američkih Država proizvoda u izmijenjenom Prilogu I. predstavlja, tijekom jedne godine, trgovinsku vrijednost koja ne premašuje 9,96 milijuna USD.
            
         
               (5)
            
            
               Kako bi bili sigurni da nema nikakvih kašnjenja pri carinjenju robe uklonjene iz opsega ad valorem dodatne carine u visini od 15 %, ova Uredba treba stupiti na snagu na dan objave.
            
         
               (6)
            
            
               Mjere predviđene u ovoj Uredbi u skladu su s mišljenjem Odbora za protumjere u trgovini,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 673/2005 zamjenjuje se tekstom iz Priloga ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   Primjenjuje se od 1. svibnja 2011.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. ožujka 2011.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 110, 30.4.2005., str. 1.
   PRILOG
   
      
         „PRILOG I.
         Proizvodi na koje treba primjenjivati dodatne carine označeni su osmeroznamenkastim oznakama KN. Opis proizvoda razvrstanih pod tim oznakama može se pronaći u Prilogu I. Uredbi Vijeća (EEZ) br. 2658/87 od 23. srpnja 1987. o carinskoj i statističkoj nomenklaturi i o Zajedničkoj carinskoj tarifi (1), kako je izmijenjena Uredbom (EZ) br. 493/2005 (2).
         0710 40 00
         9003 19 30
         8705 10 00
      
   
   
      (1)  SL L 256, 7.9.1987., str. 1.
   
      (2)  SL L 82, 31.3.2005., str. 1.”